*Приложение № …:*

**ОБЩИ УСЛОВИЯ НА ДП РВД ЗА ОСИГУРЯВАНЕ НА СИГУРНОСТТА НА ИНФОРМАЦИЯТА И ЗАЩИТАТА НА ЛИЧНИТЕ ДАННИ**

|  |  |
| --- | --- |
| **ПРИЛОЖИМО** | 1. **ОБЩИ ПОЛОЖЕНИЯ** |
| ☒ | * 1. Настоящото Приложение урежда взаимоотношенията между ДП „Ръководство на въздушното движение“ (ДП РВД) и ……………………………………………... (Изпълнител), свързани със сигурността на информацията, в съответствие с изискванията на точка А.15 от ISO/IEC 27001:2013. |
| ☒ | * 1. Настоящото Приложение цели да осигури защита на информационните активи на ДП РВД, които са достъпни за Изпълнителя. |
| ☒ | * 1. Настоящото Приложение урежда и взаимоотношенията между ДП РВД и Изпълнителя, свързани със защитата на личните данни по смисъла на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните). |
| ☒ | * 1. Настоящото Приложение се прилага, доколкото не противоречи на приложимото законодателство. |
| ☒ | * 1. Доколкото приложимостта на отделна клауза не е посочена изрично, същата е неприложима по отношение на Договора. |
| ☒ | * 1. Нищожността по т. 1.4 и неприложимостта по т. 1.5 на една или повече клаузи от това Приложение, не влече нищожност и/или неприложимост на останалите клаузи. |
| ☒ | * 1. Настоящото Приложение е приложимо както по отношение на Изпълнителя, така и по отношение на неговите подизпълнители и/или поддоставчици, в рамките на обхвата на дейностите изпълнявани от последните. |
|  | 1. **ОПИСАНИЕ НА ИНФОРМАЦИЯТА И МЕТОДИ ЗА ДОСТЪПВАНЕТО Й** |
|  | * 1. За целите на изпълнението на Договора, Изпълнителят има право да получава или достъпва следната категория информация на ДП РВД:   *(Посочва се категорията, съгласно СУСИ „Управление на активите, класификация на информацията и работа с информационни носители“ и се прецизира вида на информацията)*  общодостъпна  за вътрешно ползване (……………………………………………)  за ограничено ползване (информация от финансов характер) |
|  | * 1. В срок не по късно от 7 (седим) считано от влизането на Договора в сила, Страните се задължават да съгласуват Схемата за категоризиране на ДП РВД с тази на Изпълнителя, като приоритет при съгласуването има схемата на ДП РВД. |
|  | * 1. Методите за обмяна на информацията между ДП РВД и Изпълнителя са както следва:   електронна поща;  споделено пространство от инфраструктурата на Изпълнителя;  споделено пространство от инфраструктурата на ДП РВД;  криптиран външен носител;  криптирани файлове по електронна поща - архив (описва се начина за криптиране, напр. 7-zip, AЕS256), паролата се изпраща по отделен канал;  …………………………. (друго, ако е приложимо) |
|  | * 1. Методи за достъп до информационни активи на ДП РВД от Изпълнителя са както следва (може да е комбинация от по-долу изброените):   достъп на място до системи от неоперативния сегмент на мрежата;  достъп на място до системи от оперативния сегмент на мрежата;  осъществяване на отдалечена сесия чрез VPN за първоначално конфигуриране и настройване на системата за период от ……..календарни дни;  по време на гаранционната поддръжка, осъществяване на достъп чрез Webex или Skype for Business/Lync под контрол на отговорния служител от ДП РВД, за отстраняване на технически откази и решаване на проблеми. В този случай сесията може да бъде записвана от отговорния ДП РВД. |
|  | 1. **ПРИЛОЖИМИ НОРМАТИВНИ И ДРУГИ ИЗИСКВАНИЯ** |
|  | * 1. В хода на изпълнение на Договора, Страните се задължават да изпълняват стриктно изискванията на приложимото законодателство по отношение на защитата на информацията, включително и за защита на личните данни и правата на интелектуалната собственост. |
|  | * 1. В частност, при изпълнение на договорните си задължения Изпълнителят следва стриктно да прилага следните документи:      1. ………………………………..      2. ………………………………..   *(Посочват се конкретни документи, различни от нормативни актове, които предметът на Договора изисква да бъдат прилагат)* |
|  | * 1. Софтуерът трябва да притежава следният сертификат за оценка на ниво на надеждност (Common Criteria Evaluation Assurance Level (EAL)):   EAL 2 или по-висок;  EAL 3 или по-висок;  EAL … |
|  | 1. **ЗАЩИТА НА ИНФОРМАЦИЯТА** |
|  | * 1. Изпълнителят приема за производствена и търговска тайна на ДП РВД пълният обем от информация и/или данни предоставени или узнати при и по повод изпълнението на Договора. |
|  | * 1. Изпълнителят се задължава да не уврежда и да не създава опасност от увреждане на сигурността на информацията на ДП РВД и се задължава да използва производствените и търговски тайни по т. 4.1., единствено за изпълнение на задълженията му по Договора. |
|  | * 1. Изпълнителят има право да предоставя информацията по т. 4.1. само на трети лица (подизпълнители, поддоставчици), пряко ангажирани с изпълнението на договора, освен в случаите когато задълженията за това предоставяне произтичат от закон или друг нормативен акт. |
|  | * 1. За гарантиране изпълнението на задълженията си по тази т. 4, в срок до 3 (три) дни, считано от датата на влизане на Договора в сила, Изпълнителят се задължава да предостави на ДП РВД списък на партньорите, служителите и лицата за контакт по отношение на сигурността на информацията, придружен от саморъчно попълнени и подписани Декларации за конфиденциалност (съгласно Oбразец № 1), от всички физически лица, които ще имат, или на които ще бъде предоставен достъп до информацията по т. 4.1. |
|  | * 1. Изменения на списъка по т. 4.4. се осъществяват по реда на този раздел. |
|  | * 1. В зависимост от категорията информация по т. 2.1. ДП РВД има право да изисква допълнителни документи удостоверяващи правото на лицата да имат достъп и ползват информацията по т. 4.1 |
|  | * 1. ДП РВД има право да извършва проверка на документи и да отказва писмено на Изпълнителя достъп до информацията по т. 4.1. |
|  | * 1. ДП РВД има право без предварително уведомление да отнеме правото на достъп до информация по т. 4.1. на всяко лице, което:      1. е нарушило клаузите на Договора, свързани със сигурността на информацията;      2. е предизвикало или създало опасност за възникване на инцидент, свързан със сигурността на информацията на ДП РВД;      3. е изгубило право, необходимо за предоставяне на информация. |
|  | * 1. В случаите по т. 4.7. и т. 4.8. Изпълнителят се задължава в срок до 3 (три) дни, считано от получаване на отказа или уведомлението за отнето право, да предложи друго лице, отговарящо на нормативните изисквания и/или критериите на ДП РВД. |
|  | * 1. Изпълнителят се задължава да не извършва действия и да не прави изявления, които биха увредили доброто име и търговския престиж на ДП РВД. |
|  | * 1. Изпълнителят се задължава да пази информацията по т. 4.1. в тайна за срок от 18 (осемнадесет) месеца, считано от датата на влизане на Договора в сила, като по отношение на физическите лица, този срок се прилага включително и след прекратяване на трудовите или договорните им отношения с Изпълнителя. |
|  | * 1. При придобиване на информационни системи, които мониторират/одитират други инфраструктурни компоненти от инфраструктурата на ДП РВД, Изпълнителят се задължава да предостави на ДП РВД декларация от съответния производител, че предложения програмен продукт не съдържа нерегламентирани средства за събиране и препредаване на конфиденциална информация, (т.нар. „backdoor“ механизъм) |
|  | * 1. При тестове за откриване на уязвимости (пен тестове) от страна на доставчика, се описва процедура за почистване след тестовете, описваща къде ще се съхранява придобитата по време на тестовете информация, как ще бъде унищожена след тестовете, как системите ще бъдат възстановени до нивото преди теста (премахване на тестови акаунти, връщане към първоначални конфигурации и др.). |
|  | * 1. Задълженията на Изпълнителя по тази т. 4 се отнасят в пълен обем и за неговите служители, подизпълнители и/или поддоставчици и техните служители. |
|  | 1. **ИЗПОЛЗВАНЕ НА ИНФОРМАЦИЯТА** |
|  | * 1. Изпълнителят има право да използва предоставената или достъпвана информация на ДП РВД единствено за цeлите на изпълнението на договора. |
|  | * 1. Изпълнителят няма право да предоставя на трети лица предоставената или достъпвана информация на ДП РВД, освен в случаите, когато е длъжен да направи това по силата на нормативен акт или решение на компетентен орган. В тези случаи, Изпълнителят е длъжен да уведоми незабавно ДП РВД. |
|  | * 1. Извън описаните в предходната точка случаи, освен ако не е уговорено предварително, Изпълнителят има право да предоставя на трети лица предоставената или достъпвана информация на ДП РВД само с писменото разрешение на ДП РВД. |
|  | * 1. Всяко използване на информацията на ДП РВД, различно от уговореното тук или в Договора, е недопустимо. |
|  | * 1. Задълженията на Изпълнителя по тази т. 5 се отнасят в пълен обем и за неговите служители, подизпълнители и/или поддоставчици и техните служители. |
|  | 1. **МЕХАНИЗМИ ЗА КОНТРОЛ И ОДИТ** |
|  | * 1. ДП РВД има право да контролира по всяко време и да осъществява периодичен и инцидентен мониторинг на използването или достъпването на информацията от страна на Изпълнителя, неговите служители, подизпълнители и/или поддоставчици и техните служители, както и да води дневници за това, включително и електронни. |
|  | * 1. За целите на контрола на използването на информацията ДП РВД има право да извършва периодичен и инцидентен одит на Изпълнителя. |
|  | * 1. За целите на одита, ДП РВД определя едно или повече лица, отговорни за осъществяването му и информира Изпълнителя за това. |
|  | * 1. ДП РВД се задължава да пази като производствената и търговска тайна на Изпълнителя пълният обем от информация и/или данни предоставени или узнати при и по повод осъществяването на одита. За тази цел, лицата по т. 6.3. подписват декларация, съгласно Образец №2. |
|  | * 1. Изпълнителят, неговите служители, подизпълнители и/или поддоставчици и техните служители, се задължават да съдействат на лицата по т. 6.3 за изпълнение на поставените им задачи и да не възпрепятстват по какъвто и да било начин осъществяването на мониторинг и одити. |
|  | * 1. ДП РВД информира писмено Изпълнителя за резултатите от мониторинга и/или одита и при необходимост предоставя на последния предписания за отстраняване на констатирани нередности. |
|  | * 1. Изпълнителят се задължава за своя сметка да отстранява всички нередности в срока, посочен от ДП РВД в съответните предписания по т. 6.6. |
|  | * 1. Задълженията на Изпълнителя по тази т. 6 се отнасят в пълен обем и за неговите служители, подизпълнители и/или поддоставчици и техните служители. |
|  | 1. **УПРАВЛЕНИЕ НА ИНЦИДЕНТИ** |
|  | * 1. Изпълнителят е длъжен през целия срок на договора да поддържа и съгласува с ДП РВД план за управление на инциденти, свързани със сигурността на информацията (включително технически откази). |
|  | * 1. Изпълнителят се задължава при установяване, поискване от ДП РВД, или периодично при условията съгласувани в плана по т. 7.1., да докладва на последния за предполагаема и/или установена слабост в сигурността на достъпвани системи на ДП РВД и предоставяни услуги на последния, в това число, но не само:   Неоторизиран достъп до системи;  Компрометирана информация;  Нарушаване на интегритета на информацията;  Невъзможност за предаване или обработка на информация;  Технически откази. |
|  | * 1. Планът по т. 7.1. съдържа мерки и процедури за предотвратяване, докладване и отстраняване на последиците от инциденти, свързани със сигурността на информацията, както и мерки за съхраняване на интегритета, наличността и конфиденциалността на информацията. |
|  | * 1. Изпълнението на плана по т. 7.1., включително и действията по отстраняване на последиците от инциденти/технически откази, за които Изпълнителят отговаря е за сметка на последния. |
|  | 1. **УПРАВЛЕНИЕ НА ВЕРИГАТА ЗА ДОСТАВКИ** |
|  | * 1. Изпълнителят, неговите подизпълнители и поддоставчици се задължават да спазват стриктно изискванията за сигурност на информацията, които се прилагат при придобиването от ДП РВД на продукт или услуга на информационни и комуникационни технологии, посочени в съответните технически приложения към Договора. |
|  | * 1. При закупуване на компоненти от лица, различни от Изпълнителя, планът по т. 7.1. включва описание и на всички практики за сигурност по веригата на доставки. |
|  | * 1. Доказването на съответствието на продуктите или услугите на информационни и комуникационни технологии с изискванията за сигурност се осъществява при приемане на изпълнението на Договора, съгласно указаните в същия методи. |
|  | * 1. ДП РВД има право по реда на Раздел 6 да контролира по всяко време и да осъществява периодичен и инцидентен мониторинг на съответствието на продуктите или услугите на информационни и комуникационни технологии с изискванията за сигурност. |
|  | * 1. В срок указан в договора, Изпълнителят се задължава да предостави на ДП РВД списък на компонентите на продуктите на информационни и комуникационни технологии, които са критични за поддържането на функционалността им |
|  | * 1. Изпълнителят се задължава да предоставя на ДП РВД възможност за проследяване на произхода на критичните компоненти по т. 8.5. по веригата на доставки. |
|  | * 1. Изпълнителят се задължава да осигурява наличност на критичните за осигуряване на жизнения цикъл на продуктите на информационни и комуникационни технологии компоненти, за сроковете, посочени в Договора. |
|  | * 1. Изпълнителят задължава да осигурява спазването на изискванията на ДП РВД по този раздел по веригата на доставките. |
|  | 1. **ПРЕГЛЕД НА ИЗПЪЛНЕНИЕТО** |
|  | * 1. ДП РВД има право да осъществява текущ и нерегулярен мониторинг на изпълнението на задълженията на Изпълнителя по отношение на информационната сигурност, през целия жизнен цикъл на взаимоотношенията с последния. |
|  | * 1. Планът по т. 7.1 съдържа процес за докладване и управление на инциденти със сигурността на информацията (нарушаване на цялостност, интегритет, наличност) или докладване на технически откази на доставената система (софтуер/хардуер). |
|  | * 1. Процесът по т. 9.2. осигурява:   наблюдение на нивата на предоставяне на услугата за целите на проверка на изпълнението на Договора от доставчика, спрямо ключовите индикатори на изпълнението заложени от ДП РВД;  преглед на докладите за изпълнение на услугата и периодични срещи за оценка на изпълнението;  процес за отстраняване на идентифицирани проблеми;  процес за управление на промени;  преглед на аспектите на сигурността на информацията по веригата на доставките;  осигуряване на непрекъснатостта на услугата. |
|  | * 1. Освен чрез плана по т. 7.1., ДП РВД има право по реда на Раздел 6 да одитира Изпълнителя по отношение на недостатъци при предоставяне на услугата и инциденти със сигурността на информацията на Изпълнителя, което може да включва преглед записите на събития, оперативни проблеми, откази, проследяване на неизправности и откази и други недостатъци при предоставяне на услугата. |
|  | 1. **ПРИКЛЮЧВАНЕ НА ВЗАИМООТНОШЕНИЯТА** |
|  | * 1. При приключване на отношенията с Изпълнителя, независимо от причините за това, ДП РВД незабавно прекратява достъпа на доставчика до информация, до помещения или информационни активи |
|  | * 1. В срок не по късно от три работни дни, считано от датата на приемане на окончателното изпълнение на Договора, доставчикът е длъжен да   върне или  върне подлежащата на връщане и унищожи неподлежащата на връщане информация, предоставена при и по повод на изпълнението на Договора. |
|  | 1. **ОТГОВОРНОСТ НА ДОСТАВЧИКА И САНКЦИИ** |
|  | * 1. Изпълнителят носи отговорност за сигурността на информацията получена от ДП РВД при изпълнение на задълженията му или по друг повод, независимо от това дали ДП РВД или трето лице е собственик на тази информация. |
|  | * 1. Изпълнителят е длъжен да поправи всички вреди, нанесени на ДП РВД и/или на трети лица, възникнали при и по повод на изпълнението на този Договор. |
|  | * 1. Независимо от т. 11.2, Изпълнителят подлежи на санкции съгласно уговореното в Договора. |
|  | * 1. Изпълнителят е солидарно отговорен за действията и/или бездействията на своите служители, подизпълнители, поддоставчици или служители на последните свързани със сигурността на информацията, получена от ДП РВД, независимо от това дали ДП РВД или трето лице е собственик на тази информация. |
|  | 1. **ОТГОВОРНОСТИ СВЪРЗАНИ СЪС ЗАЩИТАТА НА ЛИЧНИТЕ ДАННИ** |
|  | **ЗАЩИТА НА ЛИЧНИТЕ ДАННИ ПРЕДОСТАВЕНИ ОТ ВЪЗЛОЖИТЕЛЯ** |
|  | * 1. За срока на договора, Възложителят (в качеството си на администратор на лични данни) предоставя на Изпълнителя (в качеството си на обработващ) следните категории лични данни на своите служители и/или за трети лица, а именно:   Имена;  ЕГН;  Постоянен адрес;  финансова информация. |
|  | * 1. Данните по т. 12.1.се предоставят единствено с цел изпълнение на предмета на договора. |
|  | * 1. Изпълнителят по настоящия договор, като обработващ лични данни, предоставени от Възложителя, се задължава:   12.3.1. при обработването на личните данни да действа само въз основа на писмените указания на Възложителя, освен ако законът не изисква друго;  12.3.2. да гарантира, че обработва предоставените лични данни в условията на пълна конфиденциалност;  12.3.3. да предприеме подходящи технологични и организационни мерки, за да гарантира сигурността на обработваните данни;  12.3.4. да възлага обработването на личните данни на други обработващи само след изричното писмено съгласие от страна на Възложителя;  12.3.5. да съдейства на Възложителя при осигуряване на възможност за упражняване правата на субектите на лични данни, като право на достъп, информация, коригиране, възражение, изтриване и др.;  12.3.6. да съдейства на Възложителя за изпълнение на задълженията му, свързани с осигуряване сигурността на обработката, уведомяването при нарушение на сигурността, изготвянето на оценки на въздействието върху защитата на данните;  12.3.7. да изтрие или предостави всички лични данни на Възложителя при прекратяване на договора или когато данните бъдат заличени при Възложителя;  12.3.8. в случай на проверка от надзорните органи, да предостави на Възложителя цялостна и пълна информация, необходима за доказване на съответствието със законовите изисквания по отношение на защитата на лични данни;  12.3.9. в случай на констатирано нарушение на сигурността /инцидент/ на лични данни, което води до разкриване, унищожаване, подмяна, недостъпност или незаконна обработка да уведоми в срок от 72 часа компетентния надзорен орган и Длъжностното лице по защита на данните на Възложителя. |
|  | * 1. Изпълнителят по настоящия договор се задължава да поддържа регистър на дейностите по обработване, както и при нужда да осигури длъжностно лице по защита на личните данни. |
|  | * 1. Изпълнителят носи пълна отговорност в случай на неизпълнение на задълженията си като обработващ лични данни или при неспазване вменените му задължения от страна на Възложителя. |
|  | **ЗАЩИТА НА ЛИЧНИТЕ ДАННИ ПРЕДОСТАВЕНИ ОТ ИЗПЪЛНИТЕЛЯ** |
|  | * 1. За срока на договора, Изпълнителят предоставя на Възложителя следните категории лични данни на своите служители, включително подизпълнители, а именно:   Имена;  ЕГН;  Лични данни, съдържащи се в автобиографии;  Лични данни съдържащи се в дипломи за висше образование;  Лични данни, съдържащи се в свидетелства за съдимост;  Лични данни, съдържащи се в свидетелства за психично здраве;  Лични данни, съдържащи се в удостоверения за наличие/липса на данни за образувани и неприключени наказателни производства и повдигнати обвинения по реда на чл.147, ал.1, т.1, б.“г“ от Правилник за прилагане на Закона за защита на класифицираната информация;  Лични данни, съдържащи се в попълнени въпросници във връзка с проучване и издаване на разрешение за работа в стратегически зони;  …………………. |
|  | * 1. Данните по т. 12.6.се събират единствено с цел изпълнение на предмета на договора. |
|  | * 1. Данните, част от досието на обществената поръчка се съхраняват в рамките на 5 години след приключване на изпълнението на договора и преминал одит. |
|  | * 1. Данните, които се събират във връзка с проучване и издаване на разрешение за работа в стратегически зони се съхраняват в срок от 5 години. |
|  | * 1. Данните, които не влизат в категориите, описани в т.12.8 и т. 12.9 се съхраняват в рамките на сроковете определени в договора. |
|  | * 1. Възложителят по настоящия договор, като обработващ лични данни, предоставени от Изпълнителя, се задължава:   12.11.1. при обработването на личните данни да действа само въз основа на писмените указания на Изпълнителя, освен ако законът не изисква друго;  12.11.2. да гарантира, че обработва предоставените лични данни в условията на пълна конфиденциалност;  12.11.3. да предприеме подходящи технологични и организационни мерки, за да гарантира сигурността на обработваните данни;  12.11.4. да съдейства на Изпълнителя при осигуряване на възможност за упражняване правата на субектите на лични данни, като право на достъп, информация, коригиране, възражение, изтриване и др.;  12.11.5. да съдейства на Изпълнителя за изпълнение на задълженията му, свързани с осигуряване сигурността на обработката, уведомяването при нарушение на сигурността, изготвянето на оценки на въздействието върху защитата на данните;  12.11.6. да изтрие/унищожи по сигурен начин всички лични данни на Изпълнителя в сроковете дефинирани в договора и/или в т.12.8 и 12.9.  12.11.7. в случай на констатирано нарушение на сигурността /инцидент/ на лични данни, което води до разкриване, унищожаване, подмяна, недостъпност или незаконна обработка, да уведоми в срок от 72 часа компетентния надзорен орган и Длъжностното лице по защита на данните на Изпълнителя. |
|  | * 1. Възложителят по настоящия договор при необходимост осигурява длъжностно лице по защита на личните данни предоставени от Изпълнителя. |
|  | 1. **ЗАКЛЮЧИТЕЛНИ РАЗПОРЕДБИ** |
|  | * 1. **Изменението на изисквания по отношение на сигурността на информацията на Договора се осъществява при необходимост по начина, указан в същия и при спазване на приложимото законодателство.** |
|  | * 1. Всички спорове между страните по отношение на сигурността на информацията се разрешават по начина, указан в Договора. |

**ОБРАЗЕЦ № 1**

**Д Е К Л А Р А Ц И Я**

**ЗА**

**КОНФИДЕНЦИАЛНОСТ И ЛОЯЛНОСТ**

**Аз, долуподписаният:**

**……………………………………., с документ за самоличност № ………., в качеството си на:**

* **представляващ**
* **служител**

**на ……………………………………., със седалище и адрес на управление, ……………………………………., ЕИК ………………, представлявано от: ……………………………….., ……………………………….., с качеството на:**

* **Изпълнител (Доставчик)**
* **Подизпълнител**
* **Поддоставчик**

**по Договор № …………………………. / ……………………,**

**Д Е К Л А Р И Р А М:**

1. Приемам за производствена и търговска тайна на ДП „Ръководство на въздушното движение” пълният обем от информация и/или данни (в писмена, електронна или устна форма) предоставени ми или узнати по Договора.

2. За да не създам опасност от увреждане на стопанските интереси на страните ще използвам производствените и търговски тайни по т. 1, които съм узнал/а по силата на договорните си отношения с ДП „Ръководство на въздушното движение” или Изпълнителя на договора, единствено за изпълнение на поставените ми задачи и няма да ги разгласявам пред трети лица, освен в случаите когато задълженията за това произтичат от закон или друг нормативен акт.

3. След изпълнение на поставените ми задачи ще върна цялата предоставена информация и/или данни, без да задържам копия на същите, независимо от формата им.

4. Ще пазя производствените и търговски тайни по т. 1, за срок от ………………. години, считано от датата на подписване на настоящата Декларация, включително и след прекратяване на трудовите или договорните ми отношения с юридическото лице посочено в тази декларация.

5. Няма да извършвам действия и няма да правя изявления, с които бих увредил доброто име и търговския престиж на ДП „Ръководство на въздушното движение”.

**Дата:** ..................... **Декларатор:** ............................... (подпис)

**ОБРАЗЕЦ № 2**

**Д Е К Л А Р А Ц И Я**

**ЗА**

**КОНФИДЕНЦИАЛНОСТ И ЛОЯЛНОСТ**

**Аз, долуподписаният:**

**……………………………………., с документ за самоличност № ………., в качеството си на служител**

**на ДП „Ръководство на въздушното движение“, със седалище и адрес на управление в гр. София, бул. „Брюксел“ №1, ЕИК 000697179, представлявано от: г-н Георги Пеев, генерален директор и като Определен одитор**

**по Договор № …………………………. / ……………………,**

**Д Е К Л А Р И Р А М:**

1. Приемам за производствена и търговска тайна на ……………………………………………….. пълният обем от информация и/или данни (в писмена, електронна или устна форма) предоставени ми или узнати по Договора.

2. За да не създам опасност от увреждане на стопанските интереси на страните ще използвам производствените и търговски тайни по т. 1, които съм узнал/а по силата на договорните отношения с изпълнителя на договора, неговите подизпълнители, поддоставчици или други трети лица, единствено за изпълнение на поставените ми задачи и няма да ги разгласявам пред трети лица, освен в случаите когато задълженията за това произтичат от закон или друг нормативен акт.

3. След изпълнение на поставените ми задачи ще върна цялата предоставена информация и/или данни, без да задържам копия на същите, независимо от формата им.

4. Ще пазя производствените и търговски тайни по т. 1, за срок от ………………. години, считано от датата на подписване на настоящата Декларация, включително и след прекратяване на трудовите или договорните ми отношения с юридическото лице посочено в тази декларация.

5. Няма да извършвам действия и няма да правя изявления, с които бих увредил доброто име и търговския престиж на ………………………………………………..

**Дата:** ..................... **Декларатор:** ............................... (подпис)